แบงก์กวาด‘สหกรณ์’ดอกต่ำรับรีไฟแนนซ์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ธนาคารล่อดอกต่ำกวาดลูกค้าสหกรณ์เข้าซุกใต้ปีก ส่งผลให้ชุมนุมสหกรณ์ออมทรัพย์คลอดดอกเบี้ยคงที่ 3% สู้ 
นายเฉลิมพล ดุลสัมพันธ์ ประธานชุมนุมสหกรณ์ออมทรัพย์แห่งประเทศไทย (ชสอ.) เปิดเผยว่า ในระยะที่ผ่านมาสถาบันการเงินได้ออกมาใช้ดอกเบี้ยต่ำดูดสหกรณ์ออมทรัพย์ไปจำนวนมาก ทำให้ต้องออกแคมเปญเงินกู้ระยะสั้นสำหรับสหกรณ์ออมทรัพย์วงเงิน 4,000 ล้านบาท ดอกเบี้ย 3% คงที่ 3 เดือน ให้กู้รายละไม่เกิน 100 ล้านบาท เพื่อดึงลูกค้ากลับคืนมา ซึ่งคาดว่าจะได้รับการตอบรับเป็นอย่างดี 
“การออกแคมเปญเงินกู้พิเศษก็เพื่อสมนาคุณสหกรณ์ รวมทั้งเป็นการดึงลูกค้าคืนให้กลับมาใช้บริการ ชสอ. เพราะที่ผ่านมามีสหกรณ์กู้เงินธนาคาร ซึ่งเสนออัตราดอกเบี้ยเงินกู้ต่ำกว่าเพื่อนำมาชำระหนี้คืน ชสอ.” นายเฉลิมพล กล่าว
ปัจจุบันธนาคารธนชาตได้บุกเข้ามาแข่งขันในตลาดสหกรณ์ออมทรัพย์ โดยเสนอเงื่อนไขปล่อยเงินกู้ดอกเบี้ยต่ำแค่ 2.9% เท่านั้น แม้ว่าสหกรณ์ที่กู้เงินจะได้รับการจ่ายเงินปันผลเฉลี่ยคืน ซึ่งปีที่แล้วจ่ายเงินคืนถึง 3.1% แต่ทำให้ตลาดปั่นป่วน
นายเฉลิมพล กล่าวว่า ขณะนี้สหกรณ์ออมทรัพย์หลายแห่งมีความต้องการเงิน เพื่อแข่งกับธนาคารกรุงไทยและธนาคารออมสินที่เข้ามาบุกตลาดให้บริการสินเชื่อดอกเบี้ยพิเศษเพื่อรีไฟแนนซ์หนี้กับสหกรณ์ออมทรัพย์ หรืออนุมัติวงเงินกู้เพิ่มเติมให้กับสมาชิก ทำให้สมาชิกหันไปใช้สินเชื่อธนาคารมากขึ้น
นอกจากนี้ ชสอ.มีการจัดทำโครงการสำรวจความต้องการสมาชิกสหกรณ์ทุก 3 เดือน ว่ามีความต้องการเงินกู้ หรือต้องการฝากเงิน จำนวนเท่าใด เมื่อไรระยะการกู้ ฝาก ซึ่งชสอ.จะได้จัดแคมเปญสินเชื่อ หรือผลิตภัณฑ์ทางการเงินให้ตรงกับความต้องการสหกรณ์ (แมทชิ่ง) ซึ่งจะเป็นประโยชน์ทั้งสองฝ่าย ไม่ต้องแบกรับภาระต้นทุนทางการเงิน 
สำหรับครึ่งปีหลังแนวโน้มอัตราดอกเบี้ยเงินกู้และและเงินฝากของสหกรณ์ออมทรัพย์จะมีการปรับตัวขึ้นในทิศทางเดียวกับอัตราดอกเบี้ยของธนาคารพาณิชย์ซึ่งคาดวาปรับเพิ่มขึ้นอีก 0.250.5 % ซึ่งจะต้องรอการผลการประชุมของคณะกรรมการนโยบายการเงิน(กนง.) ในวันที่ 14 ก.ค.นี้ด้วย